b'\n_START_ARTICLE_\nTheodor Henrik August Wegelius\n_START_PARAGRAPH_\nTheodor Henrik August Wegelius (30. marraskuuta 1908 Viipuri \xe2\x80\x93 24. hein\xc3\xa4kuuta 1970) oli Helsingin yliopiston mets\xc3\xa4teknologian professori (ruotsinkielinen virka) vuosina 1948\xe2\x80\x931970._NEWLINE_Wegelius kirjoitti ylioppilaaksi 1928, valmistui mets\xc3\xa4nhoitajaksi 1932 ja v\xc3\xa4itteli maatalous- ja mets\xc3\xa4tieteiden tohtoriksi 1940. H\xc3\xa4n ty\xc3\xb6skenteli assistenttina Helsingin yliopiston mets\xc3\xa4narvioimislaitoksessa 1934\xe2\x80\x931938 ja mets\xc3\xa4teknologisessa laitoksessa 1938\xe2\x80\x931939, Mets\xc3\xa4ntutkimuslaitoksessa 1939\xe2\x80\x931948 sek\xc3\xa4 Teknillisen korkeakoulun paperiteknillisell\xc3\xa4 osastolla 1947\xe2\x80\x931948. H\xc3\xa4n oli my\xc3\xb6s Helsingin yliopiston puuteknologian dosentti vuodesta 1942 ja Pihkatuote Oy:n toimitusjohtaja 1942\xe2\x80\x931944. Lis\xc3\xa4ksi Wegelius oli Yhtyneiden Paperitehtaiden hallintoneuvoston j\xc3\xa4sen vuodesta 1952 ja Mets\xc3\xa4ty\xc3\xb6 Oy:n johtokunnan varapuheenjohtaja vuodesta 1951._NEWLINE_Professori Wegeliuksen isoisi\xc3\xa4 olivat senaattorit Theodor Wegelius ja R. A. Wrede. H\xc3\xa4nen veljens\xc3\xa4 oli r\xc3\xb6ntgenologian professori Carl Wegelius.'